पाएं अपने शहर की ताज़ा ख़बरें और फ्री ई-पेपरडाउनलोड करें
शून्य से शिखर और सत्ता से उम्र कैद की सजा के बीच 54 वर्ष तक चर्चा के केंद्र में रहने वाले बाहुबली मो. शहाबुद्दीन की सांसें काेराेना ने राेक दी। सीवान के इतिहास में विकास पुरुष के नाम से चर्चित शहाबुद्दीन तिहाड़ जेल में सजा के दाैरान संक्रमित हाे गए थे। शनिवार दाेपहर करीब बारह बजे नई दिल्ली के दीनदयाल उपाध्याय अस्पताल में उनका निधन हो गया। सुबह से ही निधन को लेकर अटकलों का बाजार गर्म था किंतु तिहाड़ जेल प्रशासन इसकी पुष्टि नहीं कर रहा था। तबतक उनके परिवार के सदस्य भी कुछ बोलने से मना कर रहे थे। ईश्वर से दुआ की मन्नतें मांगी जा रही थीं। जेल प्रशासन द्वारा निधन की सूचना दिए जाने पर हर तरह शोक की लहर दौड़ गयी है। उनका जन्म हुसैनगंज थाना क्षेत्र के प्रतापपुर में 10 जुलाई 1967 को हुआ था। वे आरंभिक शिक्षा के पश्चात 1980 में डीएवी कॉलेज से राजनीति में कदम रखा। उनके राजनीति के उनके प्रथम गुरु काली पांडेय व विजय शंकर दुबे थे। उन्होंने इन्हीं लोगों के सानिध्य में राजनीति का ककहरा सीखा और देखते ही देखते देश के एक चर्चित व्यक्तित्व के रूप में अपनी पहचान बना ली। राजनीतिक क्षेत्र में उनकी पकड़ और दबदबा इतनी थी कि एचडी देवेगौड़ा के नेतृत्व वाली सरकार में उनको गृह राज्य मंत्री बनने के लिए नामित किया गया था। किंतु, अखबारों और मीडिया में उनके अापराधिक रिकॉर्ड उछाले जाने पर वह इस पद को पाने से वंचित रह गए। वह आजीवन मोहम्मद शहाबुद्दीन नहीं बल्कि साहेब के नाम से पुकारे गए। एमपी का मतलब लोकसभा सांसद अर्थात मेंबर ऑफ पार्लियामेंट होता है किंतु सीवान में एमपी शब्द का नाम मोहम्मद शहाबुद्दीन माना जाता था।
एक बार विधायक, चार बार सांसद
शहाबुद्दीन स्नातकोत्तर के साथ-साथ ला ग्रेजुएट भी थे। सर्वप्रथम सक्रिय राजनीति में वर्ष 1990 में आए जब जीरादेई विधानसभा सीट से विधायक के रूप में निर्वाचित हुए। वर्ष 96 में सीवान लोकसभा के लिए निर्वाचित हुए और तब से लगातार चार बार सांसद बने। बिहार की राजनीति में भी उनका एक अलग रसूख था। आरजेडी में लालू प्रसाद के बाद वह दूसरे प्रभावशाली नेता थे। इसी के बलबूते उन्होंने इनडोर स्टेडियम, राजेंद्र स्टेडियम, महिला कॉलेज समेत दर्जनों भवनों का निर्माण कराया जो उन्हें विकास पुरुष होने का गौरव प्रदान करता है।
अगस्त 2018 में हुआ था तेजाबकांड
शहाबुद्दीन के विपरीत भाग्य की कहानी 16 अगस्त 2008 को तब शुरू हुई जब मामूली विवाद में उनका नाम आया। गौशाला रोड के व्यवसायी चंद्र केश्वर प्रसाद उर्फ चंदा बाबू गौशाला रोड में अपना मकान बनवा रहे थे। लगभग 10 फीट के आकार के चौकोर जमीन पर विवाद खड़ा हुआ और उसी के लिए पंचायती आरंभ हुई। बाहरी तत्वों ने चंदा बाबू पर दबाव बनाया और उक्त जमीन को हथियाने का प्रयास किया। मारपीट की घटना हुई। घर में रखे तेजाब आत्मरक्षा का हथियार बनाकर चंदा बाबू और उनके बच्चों द्वारा फेंका गया। इसमें बाहरी दो असामाजिक तत्वों का चेहरा झुलस गया। प्रतिक्रिया स्वरूप चंद्रेश्वर प्रसाद के दो पुत्रों गिरीश राज और सतीश राज का शहर की दो दुकानों से दिनदहाड़े अपहरण कर लिया गया। मां कलावती देवी ने दोनों पुत्रों के अपहरण को लेकर मुफस्सिल थाने में वर्ष 2008 में अज्ञात के विरुद्ध प्राथमिकी दर्ज कराया था। यू तो तीन पुत्रों का अपहरण हुआ था। लेकिन तीसरा पुत्र राजीव रोशन किसी तरह से भागकर घर आया और उसने अपने मां पिता को बताया कि मोहम्मद शहाबुद्दीन की उपस्थिति में उनके दोनों छोटे भाइयों गिरीश राज और सतीश राज को प्रतापपुर स्थित गांव में तेजाब से नहला कर हत्या कर दी गई और टुकड़े-टुकड़े करके शव को दफना दिया गया।
राजीव की गवाही ने उम्र कैद की सजा दिलाई
तेजाब कांड अपहरण को लेकर दर्ज किया गया था। उसी के अंतर्गत ट्रायल भी चल रहा था। लेकिन गवाही के दौरान अचानक राजीव रोशन मंडल कारा स्थित विशेष अदालत में अभियोजन पक्ष द्वारा बतौर चश्मदीद गवाह के रूप में लाया गया। वहां उसने कोर्ट के समक्ष गंभीर स्वीकारोक्ति की कि उसकी आंखों के सामने मोहम्मद शहाबुद्दीन के आदेश पर उनके दोनों भाइयों की हत्या की गई थी। उक्त तेजाब कांड जो अपहरण के आधार पर विचारित किया जा रहा था उसकी प्रकृति बदल गई और अपहरण के साथ-साथ हत्या के आरोप के अंतर्गत आरोप भी गठित किए गए। उच्च न्यायालय द्वारा 302 के तहत मामले को चलाए जाने का आदेश पारित हुआ।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva awa_Deva hin_Deva hin_Deva hin_Deva hin_Deva hin_Deva zho_Hant eng_Latn